Diari Oficial de la Generalitat Valenciana


Sumari del DOGV 1613, del 03-09-1991 (1991/800141)

DECRET 145/1991, de 30 de juliol, del Consell de la Generalitat Valenciana, pel qual s'aprova la concessió d'un aval de la Generalitat Valenciana a Sorhem, Sociedad para la Reconversión del Grupo Hemyc, SA.
--------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/07/30/145/dof/vci/html**

### Dades del document

Número de DOGV
:   1613

Data del DOGV
:   03-09-1991

Secció del DOGV
:   DISPOSICIONS GENERALS

Número del document
:   1991/800141


Data del document
:   30-07-1991

Organisme emissor
:   Conselleria d'Economia i Hisenda

Tipus de document
:   Decret

DECRET 145/1991, de 30 de juliol de 1991, del Consell de la Generalitat Valencian, pel qual s'aprova la concessió d'un aval de la Generalitat Valenciana a Sorhem, Sociedad para la Reconversión del Grupo Hemyc, SA.  
El Decret Legislatiu de 26 de juny de 1991, del Consell de la Generalitat Valenciana, pel qual s'aprovà el text refós de la Llei d'Hisenda Pública de la Generalitat Valenciana, autoritza el Govern Valencià per a la concessió d?avals dins de determinades condicions que s'hi fixen.  
D'altra banda, la Llei 7/1990, de 28 de desembre, de Pressupostos de la Generalitat Valenciana per a l'exercici de 1991, recull en l'article 13 una consignació de crèdit per a la concessió d'avals fins a un límit màxim de 10.000 milions de pessetes.  
Basant-se en la normativa esmentada, a proposta del Conseller d'Economia i Hisenda, i amb la deliberació prèvia del Govern Valencià en la reunió del dia 30 de juliol de 1991,  
DECRETE:  
Article únic  
Autoritzar el Conseller d'Economia i Hisenda per a la firma d'un aval de tresoreria a favor de Sorhem, Sociedad para la Reconversión del Grupo Hemyç, SA, destinat a garantir una operació de crèdit, per import de 1.000 milions de pessetes, que s'ha de formalitzar amb un sindicat d'entitats l'agent del qual és el Natwest Bank, segons les estipulacions contingudes en els annexos d'aquest decret.  
València, 30 de juliol de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA  
ANNEX I  
València, ... de ... de 1991.  
Antoni Birlanga i Casanova, Conseller d'Economia i Hisenda, en nom de la Generalitat Valenciana, en compliment del que disposa la Llei d'Hisenda Pública de la Generalitat Valenciana, i en virtut del Decret 145/1991, de 30 de juliol, del Consell de la Generalitat Valenciana, concedeix un aval a Sorhem, Sociedad para la Reconversión del Grupo Hemyc, SA, com a garantia d'un préstec per import de 1.000 milions de pessetes de principal, que s'ha de formalitzar davant un sindicat d'entitats l'agent del qual és el Natwest Bank, a un termini de sis anys de duració, inclòs un de mancança, a un tipus d'interès nominal fix del 15,5 per cent durant el primer any i variable, del MIBOR, més un marge de l'1l per cent durant la resta del període, amb comissió d'obertura del 0,50 per cent.  
Les condicions de l'aval seran les que a continuació s'assenyalen:   
1. Aquest aval es destinarà a la reconversió del conjunt d'empreses que componen el Grup Hemyc, mitjançant l?execució del pla de viabilitat elaborat a aquest fi.  
2. Aquest aval garanteix la totalitat del principal del préstec fins a l'extinció de l?obligació principal, i els interessos corresponents a un període de dos anys, exclosos els de demora, sense la possibilitat de realitzar novacions en el contracte de préstec sense l'autorització del Conseller d'Economia i Hisenda.  
3. Per la concessió d'aquest aval, les entitats prestadores assumeixen els compromisos següents:  
a) Enviar a la Conselleria d'Economia i Hisenda còpia del contracte de l?operació de crèdit garantida.  
b) Limitar la disposició de fons objecte del crèdit avalat, per part de la societat prestatària, a l'autorització prèvia de la Conselleria d'Economia i Hisenda.  
Són exceptuats d'aquesta regla tant els pagaments que en concepte de comissions, interessos i amortitzacions del propi crèdit avalat poguessen realitzar-se eventualment a càrrec d'aquests fons, com el pagament a la Generalitat Valenciana de la comissió que per la prestació de l'aval s'estipula en el 0,5 per cent anual.  
c) Pagar l'import d'aquestes disposicions directament al beneficiari o beneficiaris últims dels pagaments que s'han de realitzar com a compliment del pla de viabilitat de les empreses que componen el Grup Hemyc.  
d) Enviar a la Conselleria d'Economia i Hisenda justificació documental dels pagaments que es realitzen a càrrec del crèdit avalat.  
e) Informar puntualment a la Conselleria d'Economia i Hisenda, al venciment, del grau de compliment del prestatari de les seues obligacions amb les entitats.  
4. La Tresoreria de la Generalitat Valenciana respondrà davant les entitat prestadores del reintegrament de les quantitats garantides, amortització del principal i interessos corresponents a un període de dos anys, exclosos els de demora, únicament en cas d'incompliment en el pagament per part de la societat avalada, sense renunciar al benefici d'excussió recollit en l'article 1830 del Codi Civil.  
ANNEX II  
Contracte d?aval entre la Generalitat Valenciana; Sorhem, Sociedad para la Reconversión del Grupo Hemyc, SA i les empreses que componen el grup esmentat.  
D'una banda, el Sr. Antoni Birlanga i Casanova, Conseller d'Economia i Hisenda de la Generalitat Valenciana', i de l'altra, el Sr. ..., president del consell d?administració de Sorhem, Sociedad para la Reconversión del Grupo Hemyc, SA, i el Sr. ..., apoderat comú a totes les empreses que componen el Grup Hemyc (Memyc, SA; Sirema, SA; Suymesa SA; Móntinox, SA; Transmisiones y Actuaciones, SA; Serinco, SA; Laboratorio de Verificación y Calibración, SA; Carnot, SA; Mkh-Promatec, SA; Sistemas de Transferencias de Calor, SA).  
EXPOSEN:  
1. Que el Govern Valencià, en virtut de les competències que li confereix la legislació vigent, i a proposta del Conseller d'Economia i Hisenda, autoritzà mitjançant el Decret 145/1991, de 30 de juliol, la concessió d'un aval a Sorhem, Sociedad para la Reconversión del Grupo Hemyc, SA, per a garantir una operació de crèdit davant un sindicat d'entitats l'agent del qual és el Natwest Bank, per un import de 1.000 milions de pessetes a un termini de sis anys de duració.  
2. Que Sorhem, Sociedad para la Reconversión del Grupo Hemyc, SA, beneficiària d'aquest aval, ha assumit la gestió integral de les empreses que componen el Grup Hemyc, amb la finalitat d?executar el pla de viabilitat elaborat per a la seua reconversió, finançant les activitats que se?n deriven mitjançant els fons que obtinga de l'operació de crèdit avalada, sent les empreses esmentades les destinatàries últimes dels fons avalats.  
3. Que les parts pretenen regular les seues relacions mútues derivades de la concessió de l'aval a què es fa referència en l'apartat 1 d'aquesta exposició, per a la qual cosa lliurement i voluntàriament convenen subscriure aquest contracte d'acord amb les següents  
CLAUSULES  
Primera  
La Generalitat Valenciana es compromet a avalar Sorhem, Sociedad para la Reconversión del Grupo Hemyc, SA en els termes establerts en el Decret 145/1991, de 30 de juliol, del Consell de la Generalitat Valenciana.  
Segona  
La societat beneficiària de l'aval és obligada a satisfer a la Generalitat Valenciana, en concepte de comissió per despeses de la garantia atorgada, el 0,5 per cent anual del saldo viu del crèdit concedit, durant tota la vigència del fiançament, calculat d'acord amb les condicions establertes a l?efecte d'amortització en el contracte de préstec. L?import de les comissions serà pagat per anualitats anticipades des de la data de formalització del préstec. A aquest efecte, la societat avalada autoritzarà l?entitat agent de la sindicació, amb caràcter irrevocable i mentre l?operació es trobe en vigor, a carregar l?import de les comissions en compte corrent obert al seu nom i a pagar-lo, mitjançant transferència, en el compte i l?entitat que determine la Generalitat Valenciana.  
Tercera  
Per la prestació de la garantia descrita en concepte d'aval, Sorhem, Sociedad para la Reconversión del Grupo Hemyc, SA es compromet, mentre l'aval estiga en vigor, a no realitzar una altra operació de crèdit sense la conformitat de la Conselleria d'Economia i Hisenda.  
Quarta  
La societat avalada destinarà l?import del crèdit avalat, exclusivament, al finançament de les actuacions que es deriven de l?execució del pla de viabilitat de les empreses que componen el Grup Hemyc, disposant d'aquest de forma gradual, en funció del calendari de pagaments que ha de realitzar com a compliment del pla esmentat.  
Cinquena  
La disposició dels fons corresponents al crèdit avalat és condicionada a la constitució, prèvia o simultània, a favor de la Generalitat Valenciana, de garanties de les admeses en dret, que cobresquen totalment l?import del saldo disposat, segons apreciació ponderada de la Generalitat Valenciana. Si les garanties són considerades insuficients per la Generalitat Valenciana, la societat avalada és obligada a rebaixar la seua disposició en la mesura en què aquesta resulte garantida, segons proposta de la Conselleria d'Economia i Hisenda.  
Les garanties es formalitzaran davant el notari que trie la Generalitat Valenciana i la societat avalada sufragarà les despeses, els impostos o els arbitris que s'acrediten com a conseqüència de l'atorgament.  
Sisena  
El Grup Hemyc es compromet, mentre estiga en vigor l'aval, a realitzar l'auditoria dels seus comptes anuals.  
Setena  
1. La societat avalada i les empreses que componen el Grup Hemyc es comprometen a presentar a la Conselleria d'Economia i Hisenda:  
- Justificació documental del desenvolupament de les accions derivades de la posada en pràctica del pla de viabilitat, a mesura que vagen produint-se.  
- El balanç i el compte de resultats del Grup Hemyc, amb periodicitat trimestral.  
- Auditoria dels comptes anuals del Grup Hemyc.  
2. Les empreses que componen el Grup Hemyc facilitaran la inspecció i el control que exercirà la Conselleria d'Economia i Hisenda per tal de realitzar les comprovacions que considere oportunes.  
Vuitena  
Les empreses que componen el Grup Hemyc es comprometen a obtenir fons propis mitjançant ampliacions de capital o per qualsevol altre mitjà, totalment desemborsats, que incrementen la seua solvència, en el moment en què la seua situació financera ho permeta, a judici de la Generalitat Valenciana i a requeriment d'aquesta, fins aconseguir un volum de recursos propis d'almenys un terç del volum del seu exigible total.  
Novena  
La Generalitat Valenciana, per l'aval prestat, respon del pagament de les obligacions només en el cas que el deutor no complesca aquestes obligacions, amb les limitacions i excepcions com a fiador indicades en l'annex I del Decret 147/1991, de 30 de juliol, i amb les reserves de drets que s?estableixen en la normativa general de l?Estat en aquest tipus de contractes.  
Desena  
Una vegada efectuat el pagament, la Generalitat Valenciana es subrogarà en tots els drets que l?entitat beneficiària de la garantia tinga contra l'avalat, i exercitarà les accions judicials que calguen fins a reintegrar-se totalment les quantitats desemborsades.  
Les despeses que poguessen produir-se com a conseqüència de l'exercici de les accions derivades d'aquest contracte seran en tot cas a càrrec de l'avalat.


Còpia Permalink ELI